Camaligan River Cruise

An Camaligan River Cruise iyo an maluway na pagpasyar sa kalabaan kan Salog Bikol sa parteng Camaligan sakay sa sarong restaurant na lataw. An resto kayang maglunad sagkod sa 45 katawo. Napoon  ini sa pantalan kan River Park asin na'ogsod hanggan sa Bgy. Manggayawan, o abot pa ngani sa Bgy. Ikin. Igdi sa Resto may togtogan, buffet an serbi asin bwelo magdalan kan palibot asta madalan asin matanaw an pagsolnop kan saldang, pagdalan kan mga gamgam nagraralayaw-layaw, asin magkantahan man sa videoke.

An river cruise pinagbungsod kan Pebrero 1, 2019 dawa totoo an plano sa proyektong ini nagpoon  pa kan taon 2014 sa enot na termino kan Alkalde nin Camaligan, si Marilou M. Hirose. An lataw na resto pinaghaman sa halagang, lumabi kumulang, sa Php 1.5 milyon, susog ki Tourism Officer Atty. Lea Valeriano-Cea.

An proyektong river cruise pinagtarabangan daa kan mga banwaan kaapil sa Metro Naga Development Council sa pagpaorog sa turismo sa Siyudad kan Naga asin paralibot na banwaan.

Toltolan